ইতিমধ্যে,বীরভূম জেলার রাজনগর ব্লকের অন্তর্গত আগুইবাঁদি নামের ছোট্ট একটি আদিবাসী গ্রামে, বিধ্বংসী অগ্নিকান্ডে সমগ্র গ্রামটি ধ্বংস হয়ে গেলে, সেই ঘটনা আমাদের গভীর ভাবে নাড়া দেয়।তখনই বীরভূম লাল মাটির দেশ পরিকল্পনা করে,আমার আপনার বাড়িতে যে অব্যবহৃত বা অতিরিক্ত পোশাক বা দৈনন্দিন জীবনের নিত্যপ্রয়োজনীয় আরো হাজারো জিনিস অনাদরে ,আবর্জনা হয়ে পড়ে আছে,সেগুলোই হয়তো কোনও মানুষের কাছে সম্পদ হতে পারে।কাজেই সেই সব জিনিস সংগ্রহ করে,আগুইবাঁদির নিঃস্ব মানুষগুলোর হাতে তুলে দিতে পারলে, হয়তো তাঁদের জীবন সংগ্রামে কিছুটা সুরাহা হবে।সেই লক্ষ্যে বীরভূম জেলার বিভিন্ন প্রান্তের ,বহু শুভবুদ্ধি সম্পন্ন মানুষের ভালোবাসার দানে সমৃদ্ধ হয়ে, বিপুল পরিমান পোশাক-আশাক, বাসনপত্র, খাদ্য সামগ্রী ও অন্যান্য নিত্যপ্রয়োজনীয় জিনিস আমরা আগুইবাঁদির অধিবাসীদের হাতে তুলে দিতে সমর্থ হই।সেই সঙ্গে প্রত্যেক অধিবাসীর ডাক্তারি পরীক্ষা ও প্রয়োজনীয় ওষুধ বিতরণ করা হয়।